Flashmobon énekelhetjük, hogy "Az éjjel soha nem érhet véget"
A hivatalos fociindulóvá avanzsált Soho Party-dalt vasárnap este a Bazilika előtt énekelhetjük együtt lelkes amatőrökkel és profikkal.
A Budapest Show Kórus a nyolcaddöntő előtt, 26-án este fél nyolcra várja a futballrajongókat. Aki komolyan veszi a flashmobot, még a kottát és a kísérőszólamokat is letöltheti a kórus oldaláról.

“A dal, ami korábban cikinek számított, és csak becsípett retrobulikon merted elénekelni – mondjuk akkor teli torokból – mára az ország második himnuszává vált. Náksi Attila gondolatait több millió magyar szurkoló kántálja a meccsek előtt, alatt és után Franciaországban és itthon is. 
Arra gondoltunk, hogy ha már ekkorát megy a CSAPAT és a Soho Party himnusza is, akkor illene megtisztelni mindkettőt egy nagy közös, telitorkos köztéri énekléssel. A kottát és a publicitást mi garantáljunk, nektek csak a hangotokat kell magatokkal hozni (akár van, akár nincs).”

Dress code: Király-mackó, nemzeti öltözet, zászló, paróka, arcfestés, kokárda, bármi, ami piros-fehér-zöld! – írják az esemény Facebook-oldalán.

  Ön is kíváncsi, miért énekli a B-közép, hogy az Éjjel soha nem érhet véget?

  A csonttörő, petárdázó, üvegdobáló B-közepet is elvarázsolta egy 18 éves szerelmes dal, tegnap óta pedig a franciák is kérdezgetik, mi zengett a bordeaux-i utcákon az osztrák-magyar előtt. Utánajártunk, miért nem érhet véget az éjjel.
Soho Party flashmob EURO 2016 Az éjjel soha nem érhet véget magyar válogatott